Browning Auto-5

KinnigBroDoareFuzuilh flour he c'hanol damaotomatekMont en-droTennata dre argilMunisionoùKalibr 12Kalibr 16Kalibr 20ProduerienFN HerstalRemingtonSavageMare implijAbaoe 1905Perzhioù teknikelMas (hep kartouchenn)4,100 kgHirder1.270 mmHirder ar c'hanol711 mmHed-tenn pleustrek30-40 m d'ar muiañ (kalibr 12)Endalc'h1 gartouchenn er gambr + karger korzennek 4 c'hartouchenn (da gentañ) / 2 gartouchenn (adstumm)LezennRummad e Bro-C'hallC (pe B evit ar stummoù 4+1 gartouchenn)
Ar Browning Auto-5, anvet ivez Browning Automatic 5 pe Browning A5, zo ur fuzuilh-chase bet produet eus 1902 betek 1998 gant an embregerezh belgiat FN Herstal (Liège). Ar fuzuilh-chase damaotomatek kentañ e voe Mc NAB Chris, Armes à feu Encyclopédie Visuelle, L'Imprévu, 2022, pp. 276-277 hag unan eus an armoù anavezetañ e bed ar chase. 2,7 milion a skouerennoù anezhi a voe gwerzhet e-pad an XX kantved Browning Auto-5 war al lec'hienn Military Factory (lennet d'ar 27/04/2024).

 Istor 
Ijinet e voe an Auto-5 gant John Browning e 1898. Lakaat a reas ur breved warni e 1900. Ar fuzuilh damaotomatek kentañ e oa, enni 5 kartouchenn en he stumm orin. Mont a rae en-dro gant ur sistem tennata dre argil, pourveziet gant ur c'harger korzennek ennañ 4 c'hartouchenn. Un dispac'h e oa pa rae ar chaseourien betek neuze gant fuzuilhoù daou ganol daou-denn nemetken, d'ar muiañ. Browning a ginnigas e arm nevez da Winchester, a nac'has anezhañ. Emgav a dapas neuze e 1902 gant Marcellus Hartley, patron an embregerezh Remington, met hemañ a varvas deiz an emgav diwar un taol-kalon. A-benn ar fin ez eas Browning da ginnig e fuzuilh d'an embregerezh FN Herstal, a gomprenas buan e raje berzh hag a asantas produiñ anezhi adalek 1905.
kleiz|thumb|180x180px|Un Auto-5 divontet en ur mod diazez.

Estreget e bed ar chase e voe implijet an Auto-5 : servijout a reas evel trench gun (arm fozioù-brezel) etre daouarn ar soudarded stadunanat da vare ar Brezel-bed Kentañ, a implije anezhi da aloubiñ an trañcheoù alaman.

Lesanvet e vez humpback (bosennek) e saozneg. Stummoù all dindan aotre a voe produet gant an embregerezhioù Remington (Model 11) ha Savage (Model 720, Model 745).

 Er sevenadur 
 Ur Remington Model 11 kalibr 20 a voe implijet gant ar c'haner stadunanat Kurt Cobain evit en em zistruj d'ar 5 a viz Ebrel 1994 FISHER Greg, Cops: New photos show Kurt Cobain suicide gun, CBS News, 17/03/2016 (lennet d'ar 01/05/2025) Des photos de l'arme que Kurt Cobain a utilisé pour se suicider, Le Monde, 18/03/2016 (lennet d'ar 01/05/2025).

 Levrlennadur 
  SHIRLEY H. M. Jr., Browning Auto-5 Shotguns, The Belgian FN Production, eil embannadur, Wet Dog Publications, 2010, 100 p., ISBN 978-0970799760

 Daveennoù 

Rummad:Fuzuilhoù
Rummad:Fuzuilhoù-chase
Rummad:Armoù Belgia
Rummad:Armoù SUA
Rummad:Armoù ar Brezel-bed Kentañ